stanford-oval/wikipedia huggingface dataset:
סטיוארט דאלאס
הערות שוליים

↑  Leeds v Leicester, 2020/21, Premier League. 2 November 2020
↑  "שוד לאור היום!": באנגליה מתקשים לקבל את ההפסד של סיטי, באתר וואלה, 10 באפריל 2021
↑  Stuart Dallas: Leeds' player of the year signs new three-year deal, BBC Sport. 2 July 2021
↑  Alex Bysouth, Leeds United 3 Burnley 1, BBC Sport. 2 January 2022
↑  Leeds United's Stuart Dallas vows to return 'stronger than ever' after leg surgery, BBC Sport. 3 May 2022
↑  Dallas announces because of injury retirement, BBC Sport. 10 April 2024
| נבחרת צפון אירלנד – יורו 2016 |
| --- | --- | --- |
|  1 מקגוברן •  2 מקלאפין •  3 פרגוסון •  4 מקאולי •  5 ג'. אוונס •  6 ביירד •  7 מקג'ין •  8 דייוויס •  9 גריג •  10 לאפרטי •   11 וושינגטון •  12 קארול • 13 ק. אוונס •  14 דאלאס • 15 מק'קלאף • 16 נורווד • 17 מקניר • 18 יוז • 19 וורד • 20 קאת'קארט • 21 מג'ניס • 22 הודסון • 23 מאנוס • מאמן: אוניל |  1 מקגוברן •  2 מקלאפין •  3 פרגוסון •  4 מקאולי •  5 ג'. אוונס •  6 ביירד •  7 מקג'ין •  8 דייוויס •  9 גריג •  10 לאפרטי •   11 וושינגטון •  12 קארול • 13 ק. אוונס •  14 דאלאס • 15 מק'קלאף • 16 נורווד • 17 מקניר • 18 יוז • 19 וורד • 20 קאת'קארט • 21 מג'ניס • 22 הודסון • 23 מאנוס • מאמן: אוניל | צפון אירלנד |
סלומון ליבמן

סלומון ליבמן (בספרדית: Salomón Libman; נולד ב-25 בפברואר 1984) הוא כדורגלן פרואני-יהודי המשחק באוניברסידד טכניקה דה קחאמרקה.
קריירה

ליבמן התחיל את הקריירה שלו בקבוצת ספורט בויס. אחרי 5 עונות בהן לא הצליח את מעמדו כשוער ראשי בקבוצה, בעונת 2008 הוא הצליח לייצב את מקומו כשוער ראשון בקבוצה.
בחלון העברות חתם באליאנסה לימה. בעונת 2010 נבחר לשוער העונה בליגת העל.
לפני עונת 2013 חתם באוניברסידד ססאר ואייחו. בסיום עונת 2016 ססאר ואייחו ירדה לליגה השנייה וליבמן עזב את הקבוצה.
לקראת עונת 2017 חתם בספורט רוסאריו.
מוצאו היהודי של ליבמן עורר עניין בקרב קבוצות ישראליות כיוון שהוא לא יחשב כזר, ליבמן עצמו הצהיר כי הוא מעוניין לשחק בליגת העל. במאי 2017 סיכם בהפועל רעננה, אך ההסכם בוטל בגלל התנגדותו של מאמן הקבוצה דודו אברהם.
ב-9 ביולי 2010 ליבמן ערך את הופעת הבכורה שלו בנבחרת פרו בניצחון 1–2 נגד ג'מייקה. ליבמן השתתף עם הנבחרת פעמיים בקופה אמריקה בשנים: 2011 וב-2015, בשניהם סיים עם הנבחרת במקום השלישי.
הערות שוליים

↑  שלום אלבז, ‏עושה עלייה: סלומון ליבמן מעוניין לשחק בישראל, באתר ONE‏, 31 במאי 2012
↑  גידי ליפקין, ‏אברהם התנגד, רעננה חזרה בה מהסיכום עם ליבמן, באתר ONE‏, 24 במאי 2017
| נבחרת פרו – קופה אמריקה 2011 (מקום שלישי) |
| --- | --- | --- |
|  1 פרננדס •  2 רודריגס •  3 אקסייטה •  4 וילצ'ס •  5 בלבין •  6 ורגאס •  7 באיון •  8 גווארה •  9 גררו •  10 קרוסאדו •   11 לובאטון •  12 ליבמן • 13 רבורדו •  14 רואידיאס • 15 קורסו • 16 אדווינקולה • 17 קרמונה • 18 צ'ירוקה • 19 יוטון • 20 קרייו • 21 ראמוס • 22 גונסאלס • 23 בוטרון • מאמן: מרקריאן |  1 פרננדס •  2 רודריגס •  3 אקסייטה •  4 וילצ'ס •  5 בלבין •  6 ורגאס •  7 באיון •  8 גווארה •  9 גררו •  10 קרוסאדו •   11 לובאטון •  12 ליבמן • 13 רבורדו •  14 רואידיאס • 15 קורסו • 16 אדווינקולה • 17 קרמונה • 18 צ'ירוקה • 19 יוטון • 20 קרייו • 21 ראמוס • 22 גונסאלס • 23 בוטרון • מאמן: מרקריאן | פרו |
| נבחרת פרו – קופה אמריקה 2015 (מקום שלישי) |
| --- | --- | --- |
|  1 גאלסה •  2 סספדס •  3 ריוחאס •  4 רקנה •  5 סמבראנו •  6 ורגאס •  7 אורטאדו •  8 קואבה •  9 גררו •  10 פרפאן •   11 ריינה •  12 פני • 13 רטאמוסו •  14 פיסארו • 15 ראמוס • 16 לובאטון • 17 אדווינקולה • 18 קרייו • 19 יוטון • 20 סנצ'ס • 21 באיון • 22 אסקואס • 23 ליבמן • מאמן: גארקה |  1 גאלסה •  2 סספדס •  3 ריוחאס •  4 רקנה •  5 סמבראנו •  6 ורגאס •  7 אורטאדו •  8 קואבה •  9 גררו •  10 פרפאן •   11 ריינה •  12 פני • 13 רטאמוסו •  14 פיסארו • 15 ראמוס • 16 לובאטון • 17 אדווינקולה • 18 קרייו • 19 יוטון • 20 סנצ'ס • 21 באיון • 22 אסקואס • 23 ליבמן • מאמן: גארקה | פרו |
סימונה מרטיני

| --- | --- |

 לידה:  1284 סיינה, Republic of Siena 
 פטירה:  1 באוגוסט 1344 (בגיל 60 בערך) אביניון, צרפת 
 תחום יצירה:  ציור 
 זרם באמנות:  גותיקה בינלאומית, אסכולת סיינה 
 הושפע על ידי:  ג'וטו די בונדונה 
 יצירות ידועות:  Commemoration of Guidoriccio Da Fogliano at the Siege of Montemassi, Triptych of Saint Augustine, Polyptych of Saint Dominique, Orsini Polyptych, הבשורה עם מרגרט הקדושה ואנסאנוס הקדוש, Fresque de Simone Martini 
 
מאסטה של סימונה מרטיני, palazzo pubblico סיינה
סימונה מרטיני (באיטלקית: Simone Martini;‏ 1284, סיינה – 1344, אביניון), היה צייר איטלקי מסיינה, שבחבל טוסקנה באיטליה. סימונה מרטיני היה דמות מרכזית בהתפתחות הציור האיטלקי המוקדם, והייתה לו השפעה רבה על התפתחות הסגנון הגותי הבינלאומי.
ביוגרפיה > מקורות המידע

המידע המתועד על קורות חייו מועט, כך גם מועטות היצירות שהן שלו בוודאות. הוא מוזכר בספרו של ג'ורג'ו וזארי "חיי הציירים, הפסלים והאדריכלים הדגולים ביותר", אלא שספר זה נכתב מעל מאתיים שנה מאוחר יותר ויש ספקות לגבי דיוק נתוניו. על כן הביוגרפיה של מרטיני היא משוערת ברובה, משוחזרת על פי מעט המידע ובמידה רבה על סמך זיהוי יצירותיו שנעשה בעיקר על פי סגנון הציור.
ביוגרפיה > חייו האישיים

מרטיני נולד בסיינה, או בסביבתה, בשנת 1284. בשנת 1324 נישא לג'ובנה, בת למשפחת אמנים: אביה ממו די פיליפוצ'ו ואחיה ליפו ממי. ב-1336 עבר לאביניון אל חצר האפיפיור בנדיקטוס ה-12. בעקבות הצלחתו האמנותית היה מרטיני לאיש אמיד. כבר ב-1324, שנת חתונתו, רכש בית בסיינה. בצוואתו מדובר על שני בתים, כרמים וסכום ניכר של כסף. הוא נפטר באביניון ב-4 באוגוסט 1344.
ביוגרפיה > פעילותו האמנותית

מקובל על המחקר שהיה תלמיד של דוצ'ו. פעילותו האמנותית החלה בסיינה בזמן כלשהו בין 1305 ל-1310, שם נשאר מרכז פעילותו עד שעבר כעבור שנים לאביניון. אולם הוא עבד גם בערים אחרות באיטליה, ביניהן פיזה וסן ג'ימיניאנו. בשנים 1312 עד 1317 שהה מדי פעם באסיסי שם עבד על הפרסקאות ועל סקיצות לויטראז'ים בבזיליקה של פרציסקוס הקדוש. ב-1317 נסע, כנראה, לנאפולי על פי הזמנת רוברט מאנז'ו, מלך נאפולי. שם צייר את תמונת המזבח של לואי הקדוש. ב-1336 עבר לאביניון, שם נוצר מרכז אמנותי חשוב בעקבות המעבר של חצר האפיפיור.
יצירותיו

רק מעטות היצירות עליהן ידוע בוודאות שהן שלו:
המאסטה, פרסקו מ-1315, ב-Palazzo Pubblico בסיינה. זוהי אחת היצירות המתועדות הראשונות שלו.
לואי הקדוש מטולוז מכתיר את רוברט מאנז'ו (1317), במוזיאון קפידומונטה בנאפולי.
פוליפטיך של קתרינה הקדושה מאלכסנדריה (1319), בפיזה.
הבשורה (1333), אותה צייר יחד עם גיסו ליפו ממי עבור קתדרלת סיינה. נמצאת כיום בגלריית אופיצי בפירנצה.
פרסקאות בבזיליקה של פרנציסקוס הקדוש באסיזי.
הצגת ישו בבית המקדש (1342), הגלריה לאמנות וואקר ליברפול.
הערות שוליים

↑  קורות חיי מרטיני באתר Web Gallery of Art
↑  זאת על פי וזארי הכותב: שעל המצבה נחקק כי מרטיני נפטר בגיל 60.
↑  אמנם על פי וזארי היה תלמיד של ג'וטו.
↑  היצירה באתר המוזיאון
| --- | --- |
בקרת זהויות :  NLI: 987007430329705171  PLWABN: 9810680010305606  BNE: XX1023230  BnF: cb12157227x (data)  CiNii: DA03090495  GND: 118731394  ICCU: CFIV022677  ISNI: 0000 0001 1692 5591  KulturNav: a4324346-5b5f-4a0e-8879-4d97d823e6af  LCCN: n50066929  MusicBrainz: 8f789319-b057-4c71-b296-c31050da808e  NDL: 00471156  NKC: xx0145231  NLA: 35774007  NTA: 073596965  RKD: 53008  SELIBR: 349652  SNAC: w6vx1349  SUDOC: 030084903  Trove: 1081096  ULAN: 500399029  VcBA: 495/22709  VIAF: 101100651   WorldCat (עם VIAF): 101100651 
ערך זה הוא קצרמרבנושא אישים. אתם מוזמנים לתרום לוויקיפדיה ו.
סטיוארט וילסון

| --- | --- |
אין תמונה חופשית
 לידה:  25 בדצמבר 1946 (בן 77) גילדפורד, הממלכה המאוחדת 
 שם לידה:  Stuart Conan Wilson 
 מדינה:  הממלכה המאוחדת 
 תקופת הפעילות:  מ-1971 
 מקום לימודים:  האקדמיה המלכותית לאמנות הדרמה (1969) 
 פרופיל ב-IMDb
 
סטיוארט קונאן וילסון (באנגלית: Stuart Conan Wilson; נולד ב-25 בדצמבר 1946) הוא שחקן אנגלי, שמוכר מתפקידיו בקולנוע ובטלוויזיה.
ביוגרפיה

וילסון נולד בגילפורד שבסארי. הוא למד במקומות שונים כי משפחתו הייתה בחיל האוויר המלכותי. כשעברו לגור בלונדון רכש את הכשרתו כשחקן באקדמיה המלכותית לאמנות הדרמה. עם סיום לימודיו ב-RADA, במהלך שנות השישים והשבעים של המאה העשרים שיחק בתיאטרון. הוא הופיע בתפקידים חשובים עם הלהקה השייקספירית המלכותית, בתיאטרון רויאל קורט, בווסט אנד של לונדון, בסיור הופעות ובהפקות פרינג', בעיקר בתיאטרון בוש בלונדון.
הפריצה הגדולה של וילסון הייתה בשנת 1972 כשלוהק לגלם את יוהאן שטראוס הבן בדרמה התקופתית של ITV "משפחת שטראוס". בהמשך הופיע בתוכניות רבות בטלוויזיה הבריטית בין השאר בסדרת המדע בדיוני "Space: 1999", בסדרה ההיסטורית "אני, קלאודיוס", בסדרה המשטרתית " The Sweeney", בסדרה "שובו של המלאך", בעיבוד לרומנים של אנתוני טרולופ "משפחת פאליסר", בעיבוד לרומן "אנה קארנינה", בסדרה "המקצוענים", בסדרה "Tales of the Unexpected", בעיבוד לספר "The Old Men at the Zoo", בסדרה עטורת השבחים "היהלום שבכתר" ובסדרה "החשוד העיקרי". תפקידו המצליח ביותר היה כאלן סטיוארט בסדרת המתח "Running Blind" משנת 1979.
כשחקן בוגר יותר, עבר וילסון להופיע בהוליווד, לעיתים קרובות גילם את דמויות הנבלים. בין הסרטים שהשתתף בהם היו "ות'רבי", "נשק קטלני 3", "הבריחה מאבסולום", "העלמה והמוות" של הבמאי רומן פולנסקי, "האסיר מזנדה", "הפריצה לאלקטרז", "על אש קטנה", "המסכה של זורו" וב"שוטרים לוהטים".
בטלוויזיה כיכב בסרטים "Coins in the Fountain", "קסם קטלני" (1991) וב"נסיכת הגנבים" (2001).
אחרי הצלחתו כשחקן בהוליווד מעט וילסון להופיע בטלוויזיה, אך שיחק לפעמים כשחקן אורח בסדרות טלוויזיה כמו "רציחות במידסומר" (2008), "ספוקס" ו"קרוסבונס".
ביוגרפיה > חיים אישיים

וילסון נשוי לקורטני פלדג'ר ולהם 3 ילדים.
פילמוגרפיה

משפחת שטראוס (1972) The Strauss Family
משפחת פאליסר (1974) The Pallisers
אני, קלאודיוס (1976) I, Claudius
אנה קארנינה (1977) Anna Karenina
(1979) Running Blind
האסיר מזנדה (1979) The Prisoner of Zenda
אייבנהו (1982) Ivanhoe
היהלום שבכתר (1984) The Jewel in the Crown
ות'רבי (1985) Wetherby
(1985) Romance on the Orient Express
(1990) Coins in the Fountain
קסם קטלני (1991) Her Wicked Ways
נשק קטלני 3 (1992) Lethal Weapon 3
עידן התמימות (1993) The Age of Innocence
צבי הנינג'ה 3 (1993) Teenage Mutant Ninja Turtles III
הבריחה מאבסולום (1994) No Escape
העלמה והמוות (1994) Death and the Maiden
הפריצה לאלקטרז (1996) The Rock
המסכה של זורו (1998) The Mask of Zorro
על אש קטנה (2000) Slow Burn
נסיכת הגנבים (2001) Princess of Thieves
שוטרים לוהטים (2007) Hot Fuzz
רציחות במידסומר (2008) Midsomer Murders
ספוקס (2008) Spooks
הערות שוליים

↑  British Theatre Guide - Antony and Cleopatra (2002), review by Philip Fisher.
↑  Imdb.com - Biography for Stuart Wilson
↑  BFI Screenonline: Old Men at the Zoo.
↑  New York Times review by Vincent Canby (1992).
↑  "NBC's 'Crossbones' Casts 'Enemy of the State' Alum", Hollywood Reporter, 14 November 2013.
| --- | --- |
בקרת זהויות :  NLI: 987007327034905171  PLWABN: 9810535513805606  BNE: XX1169463  BnF: cb14031306g (data)  GND: 141206780  ISNI: 0000 0001 0900 1112  LCCN: no2003059585  SNAC: w6vg2tc1  SUDOC: 067217087  VIAF: 51378275   WorldCat (עם VIAF): 51378275
סמואה במשחקים הפאראלימפיים

סמואה השתתפה לראשונה במשחקים הפאראלימפיים בסידני (2000), ומאז משתתפת במשחקים דרך קבע. במשחקי החורף לא נטלה סמואה חלק מעולם.
כל המשלחות אותן שלחה טונגה למשחקים הפאראלימפים לאורך השנים היו תמיד משלחות קטנות, ומעולם לא עלו על שני ספורטאים. נציגי סמואה מעולם לא זכו במדליה פאראלימפית, ולא הגיעו להישגים ספורטיביים משמעותיים.
ראו גם

סמואה במשחקים האולימפיים
סמואה במשחקים האולימפיים לנוער
הערות שוליים

↑  ספורטאי סמואה באתר הוועד הפאראלימפי הבינלאומי
סבסטיאן מורן

| --- | --- |

 הופעה ראשונה:  תעלומת הבית הריק 
 יוצרים:  ארתור קונאן דויל 
 מידע
 תאריך לידה:  1840 
 מקום לידה:  London 
 מקצוע:  אדיוטנט, קצין, מתנקש, צלף, חייל, צייד
 אזרחות:  הממלכה המאוחדת של בריטניה הגדולה ואירלנד 
 דמויות קשורות
 אויבים:  שרלוק הולמס 
 
קולונל סבסטיאן מורן (באנגלית: Sebastian Moran) הוא דמות בדיונית ספרותית המופיעה בסדרת ספרי שרלוק הולמס מאת סר ארתור קונן דויל. הקולונל מורן הוא סגנו ויד ימינו של אויבו הגדול של שרלוק הולמס הפרופסור ג'יימס מוריארטי.
הופעתו בסיפורי שרלוק הולמס

בסיפור "הבעיה הסופית" מופיע הקולונל מורן בלי אזכור של שמו. כאשר הולמס מגיע לבקר את ידידו ד"ר ווטסון הוא מבקש ממנו לסגור את תריסי החלון ומנמק זאת בחשש מפני התנקשות על ידי רובה אוויר. בסיפור "תעלומת הבית הריק" מתברר למפרע כי המתנקש הנוהג לעשות שימוש בכלי זה הוא הקולונל מורן. כמו כן מתברר באותו הסיפור כי מי שהתלווה לפרופסור מוריארטי ברדפו אחרי הולמס היה סגנו של מוריארטי - מורן. לאחר שהולמס הביס את מוריארטי והשליך אותו לתהום של מפלי רייכנבאך. מורן, שצפה בהתגוששות מרחוק, ניסה לדרדר סלע לעבר הולמס כדי להשלים את המשימה שנכשל בה מוריארטי.
בסיפור תעלומת הבית הריק מופיע הולמס, להפתעת כל ידידיו ואויביו שהיו בטוחים כי נרצח על ידי מוריארטי, על מנת לפתור את תעלומת הירצחו של צעיר אציל בירייה. הולמס מכיר בפשע את טביעות אצבעותיו של סגנו של יריבו הישן ולוכד אותו.
דמותו

הקולונל מורן הוא קצין לשעבר בצבא הוד מלכותה בהודו. על פי המידע שצבר אודותיו שרלוק הולמס, מורן הוא צאצא של משפחה אצילה וזכה לחינוך מעולה באיטון קולג' ובאוקספורד. בזמן שירותו הצבאי התפרסם כצייד נמרים וכצלף קר רוח. הוא השתתף במספר מערכות בזמן שירותו ופרסם אודותיהן שני ספרים.
לאחר שירותו הצבאי איתר אותו הפרופסור מוריארטי וגייס אותו לשירות ארגון הפשע שהקים בלונדון. על פי חשדותיו של הולמס הקולונל אחראי רק למספר קטן של מעשי פשע היות שמוריארטי הפעיל אותו רק במקרים יוצאי דופן.
אזכורים נוספים

דמותו של הקולונל מורן הופיעה בעיבודים נוספים שנעשו על בסיס העלילות שיצר קונן דויל בספרות, בקולנוע ובטלוויזיה. בחלק מאותן יצירות מופיע מורן כשומר ראשו של מוריארטי, בחלקן הוא מופיע כמי שמנסה להחיות את מפעל הפשע המאורגן של מוריארטי וביצירות מסוימות פוגשים גם את בנו של מורן.
בסרטו של גאי ריצ'י שרלוק הולמס: משחק הצללים מופיע מורן כצלף מצטיין בצבא הבריטי שמגויס לשירותו של מוריארטי.
| סדרת שרלוק הולמס מאת ארתור קונאן דויל |
| --- | --- | --- |
| ספרים | חקירה בשני • חותם הארבעה • כלבם של בני בסקרוויל • עמק הפחד |  |
| אוספי סיפורים קצרים | הרפתקאותיו של שרלוק הולמס • זיכרונותיו של שרלוק הולמס • שובו של שרלוק הולמס • הקידה האחרונה • ספר הפרשיות של שרלוק הולמס |  |
| דמויות | שרלוק הולמס • מייקרופט הולמס • דוקטור ווטסון • המפקח לסטרייד • פרופסור מוריארטי |  |
| דמויות משנה | איירין אדלר • סבסטיאן מורן • מרי מורסטן • דמויות נוספות |  |
| שונות | רחוב בייקר 221 ב' • מוזיאון שרלוק הולמס |  |
| עיבודים נבחרים | סרטים: שרלוק הולמס ותעלומת גרבי המשי • שרלוק הולמס והפרחחים מרחוב בייקר • טום וג'רי פוגשים את שרלוק הולמס • מר הולמס • הולמס & ווטסון • אנולה הולמס • אנולה הולמס 2 • אנולה הולמס 3   סדרות: זיכרונות על שרלוק הולמס • שרלוק • אלמנטרי • שרלוק הולמס (2013) • מיס שרלוק • שרלוק ברוסיה • הפרחחים • הולמס וסילי ליוואנוב: הרפתקאותיהם של שרלוק הולמס ודוקטור ווטסון (הרפתקאותיהם של שרלוק הולמס ודוקטור ווטסון • שרלוק הולמס ודוקטור ווטסון • הרפתקאותיהם של שרלוק הולמס ודוקטור ווטסון: המאה העשרים מתחילה • הרפתקאותיהם של שרלוק הולמס ודוקטור ווטסון: כלבם של בני בסקרוויל • הרפתקאותיהם של שרלוק הולמס ודוקטור ווטסון: אוצר אגרא)   רוברט דאוני ג'וניור: שרלוק הולמס (סרט, 2009) • שרלוק הולמס: משחק הצללים • שרלוק הולמס 3   משחקי וידאו: שרלוק הולמס: התעוררות • שרלוק הולמס נגד ארסן לופין • שרלוק הולמס נגד ג'ק המרטש |  |
נפאל איירליינס

נפאל איירליינס (בנפאלית: नेपाल वायुसेवा, באנגלית: Nepal Airlines, בעבר נקראה רויאל נפאל איירליינס) היא חברת התעופה הלאומית של נפאל. משרדה הראשי נמצא בבניין NAC (לשעבר RNAC) שבקטמנדו, והבסיס המרכזי שלה הוא נמל התעופה הבינלאומי טריבהוואן, קטמנדו.
תולדות החברה

חברת התעופה הוקמה ביולי 1958 כחברת רויאל נפאל איירליינס (RNAC). המטוס הראשון של החברה היה DC-3 דקוטה אחד, ששימש כשרת נתיבים מקומיים ומספר יעדים בהודו. בשנת 1972 רכשה החברה את מטוסי הסילון הראשונים שלה מדגם בואינג 727. בשנת 2004 החליטה ממשלת נפאל למכור את 49% מהחזקותיה בחברת התעופה נפאל למגזר הפרטי.
נכון לשנת 2018 נפאל איירליינס נמנית עם החברות שאינן מורשות לטוס מעל מדינות האיחוד האירופי.
צי המטוסים

צי המטוסים של החברה נכון לנובמבר 2019:
| כלי טיס | בצי | בהזמנה | נוסעים> J | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A320-200 | 2 | — | 8 | 150 | 158 |  |
| איירבוס A330-200 | 2 | — | 18 | 256 | 274 |  |
| דה הבילנד קנדה דאש 6 טווין אוטר | 3 | — | — | 19 | 19 |  |
| חרבין Y-12 | 4 | — | — | 19 | 19 |  |
| שיאן MA-60 | 2 | — | — | 56 | 56 |  |
| סה"כ | 13 | — |  |  |  |  |
יעדים

נפאל נפאל
קטמנדו (בסיס)
כמה שדות תעופה מזעריים המיועדים לטיסות פנים
איחוד האמירויות הערביות איחוד האמירויות הערביות
דובאי
הודו הודו
בנגלור
מומבאי
ניו דלהי
הונג קונג הונג קונג
יפן יפן
אוסקה
מלזיה מלזיה
קואלה לומפור
קטאר קטאר
דוחה
תאילנד תאילנד
בנגקוק
הערות שוליים

↑  http://www.nepalairlines.com.np/home/package/destination/international
↑  פרטי צי המטוסים של נפאל איירליינס, באתר airfleets.net (באנגלית)
↑  http://kathmandupost.ekantipur.com/ampnews/2018-07-26/nacs-second-wide-body-aircraft-arrives-in-photos.html
↑  "Nepal Airlines Corporation, Chinese company sign six aircraft deal, Aircraft in Nepal, Nepal Aircraft, Local Airlines, Nepal Airlines - Nepal Tours Destination". נבדק ב-24 באפריל 2015. {{cite web}}:  (עזרה)
↑  http://aviationnepal.com/nepal-airline-9n-akr-new-aircraft-landed-tribhuvan-international-airport-photo-feature/
איירבוס A330 נוחת בנמל התעופה הבינלאומי של הונג קונג
סמואיל הראשון, קיסר בולגריה

סָמוּאיל (ידוע בעברית גם בתור שְׁמוּאֵל; בסלאבית כנסייתית עתיקה: Самоилъ;‏ המאה ה-10 המאוחרת? – 6 באוקטובר 1014) היה צאר (קיסר) האימפריה הבולגרית הראשונה בין השנים 997–1014. משפחתו של סמואיל הגרה במקור מארמניה. תחת קודמו, רומאן, שליט בולגריה, הוא היה לגנרל מוכשר בצבא הבולגרי ולאורך רוב שלטונו היה מעורב במאבק ממושך על גורלה של הקיסרות הבולגרית נגד צבאו של בסיליוס השני בולגרוקטונוס, קיסר האימפריה הביזנטית. סמואיל היה מצביא מוכשר ולאורך שנותיו בכוח כבש את רוב חבל הבלקן והפך את העיר אוחריד להיות לבירת האימפריה. חודשיים וחצי לאחר ההפסד הבולגרי המכריע לצבא הביזנטי במהלך קרב בלאסיצה, סמואיל נפטר ויורשיו לא צלחו בארגון התנגדות סדירה, מה שהביא לסיפוחה הסופי של בולגריה לתוך האימפריה הביזנטית.
ארון מבולגריה היה אחיו.
ביוגרפיה

סמואיל היה בן לשושלת קומיטופולי ("בני הרוזן") רבת העוצמה בממלכת ארמניה. סבו מצד אמו היה אשוט השני, מלך ארמניה.[דרוש מקור] במהלך שנות השבעים של המאה ה-10 נעו בני המשפחה אל האימפריה הבולגרית הראשונה ולאביו של סמואיל ניתן מעמד של רוזן ותפקיד ממשל מחוזי מידי השלטון הבולגרי עקב מקורו האצולתי. תחת כהונתו של רומאן, קיסר בולגריה, סמואיל עלה לדרגות הצבא הבולגרי הקיסרי והפך לגנרל מוכשר עם השנים. הישגו הצבאי הגדול ביותר הגיע כאשר צלח בהדיפת פשיטה רוסית בהנהגתו של סוויאטוסלב, נסיך קייב לתוך צפון האימפריה הבולגרית.
במהלך שנות השמונים של המאה העשירית עברה השליטה בצבא לידי סמואיל ובהדרגה כוחו וכוחם של אחיו, מוזס, דויד וארון, עלה על כוחה של הממשלה הבולגרית עצמה והקיסר רומאן הפך בפועל לחותמת גומי של ממשל סמואיל. במותו של רומאן ללא ילדים בשנת 997, ירש אותו סמואיל בטקס רשמי שסימל את סיום 300 שנות השלטון של שושלת קרום על בולגריה ותחילת שלטון שושלת קומיטופולי.
סמואיל ירש את האימפריה הבולגרית הראשונה בתקופה של מאבקים רבים מחוץ ומפנים; בעת שלטון קודמו כמעט נכבשה הבירה הבולגרית ממדיניות הכיבושים של האימפריה הביזנטית שהונהגה בידי יוחנן הראשון צימיסקס, קיסר האימפריה הביזנטית. נוסף על פשיטות מאזור מערב וצפון חבל הבלקן היה על סמואיל להשיג לגיטימציה שלטונית מטעם האצולה הבולגרית. ראשית יצא סמואיל במערכה צבאית לכיבוש נסיכות רשקה הסרבית שבדומה לממלכת הונגריה יצאה לפשיטות חוזרות ונשנות לתוך שטחי בולגריה. הצבא הסרבי נסוג לאזורים ההרריים של בוסניה עד להגעת תגבורת מבעלי בריתו הביזנטים. סמואיל חילק את צבאו ויצא לכיבוש העיר אולצין עד לכניעה הסופית של הסרבים. איוואן ולדימיר, נסיך סרביה נשלח למאסר בטירה בולגרית והושם תחת שמירה הדוקה.
עם כיבושה של סרביה נפלו גם האזורים השבטיים של קרואטיה לידי השלטון הבולגרי. צפון יוון הביזנטית נכבשה גם כן וכלל חבל מקדוניה נפל לידי הממשל הבולגרי. במטרה לחזק את הממשל הריכוזי הבולגרי העביר סמואיל את הבירה לעיר אוחריד לחופי אגם אוחריד. בשנות השמונים יצאו הביזנטים בפלישה מרכזית לאזור סופיה וסמואיל עצר את כוחותיו של בסיליוס השני בולגרוקטונוס, קיסר האימפריה הביזנטית, בפרברי העיר. מאז ירש סמואיל רשמית את הכתר הבולגרי בשנת 997 החל לפגוש במאבקי לגיטימציה מבית שהחלישו קשות את שלטונו והשפעתו.
לאורך השנים הכין בסיליוס השני את הצבא הביזנטי להיות חזק יותר, ממושמע יותר ומקושר יותר מכפי שהיה תחת שלטון קודמיו. בשנת 1014 תקפו הביזנטים את האימפריה הבולגרית דרך חבל תראקיה. הארגון המועדף את הכוחות הביזנטים היה משמעותי בניצחונם הסופי של אלו במהלך קרב בלאסיצה שהיה הפסד מכריע לכוחות הבולגרים תחת פיקודו האישי של סמואיל. הקרב הוביל לקריסה של הצבא הבולגרי המאורגן ולתחילת קריסתה של האימפריה הבולגרית לידי השלטון הביזנטי. בתוך חודשיים וחצי מאז ההפסד בקרב, סמואיל לקה בהתקף לב ומת. יורשיו לא צלחו באיחוד הכוחות הנותרים לכדי התנגדות מאורגנת אל מול הפלישה הביזנטית ולבסוף צלח בסיליוס השני בכיבוש האימפריה הבולגרית כולה ומחק את קיומה של בולגריה כישות מדינית ריבונית.
ראו גם

סימאון הראשון, קיסר בולגריה
האימפריה הבולגרית הראשונה
קרב בלאסיצה
ספריית נובל

| --- | --- |

 מיקום:  סטוקהולם, שוודיה
 תאריך ייסוד:  1901
 קואורדינטות:  59°19′31″N 18°04′16″E﻿ / ﻿59.32536111°N 18.07111111°E﻿ / 59.32536111; 18.07111111
 http://www.nobelbiblioteket.se/
  (למפת סטוקהולם מוגדלת) ספריית נובל(למפת סטוקהולם רגילה) ספריית נובל
 
ספריית נובל (בשוודית: Svenska Akademiens Nobelbibliotek) היא ספרייה ציבורית בשוודיה.
הספרייה הוקמה בשנת 1901 מטעם האקדמיה השוודית על מנת להוקיר את הזוכים בפרס נובל לספרות ולאסוף את יצירותיהם.
באוספיה ישנם כ-200,000 פריטים, מלבד השאלות לציבור, היא מספקת השאלות בין ספרייתיות לספריות אחרות במדינות סקנדינביה, במקום מתקיימים גם סיורים מודרכים וסמינרים.
סינופטיקה

מפה סינופטית
סינופטיקה היא התחום בתורת חיזוי מזג האוויר. מקור המילה בצמד המילים synchronus - בו-זמני ו-optic - חזותי ופירושה ראייה בו-זמנית. ראייה זו מוקנית על ידי מפה סינופטית המציגה את מצב האטמוספירה בזמן נתון על פני שטח נרחב.
הפקת המפה הסינופטית

על מנת להציג את מצב האטמוספירה בזמן נתון יש לאסוף נתונים ממספר גדול של תחנות הפרוסות על פני שטח נרחב, ככל שיש יותר דיווחים בזמן נתון כך הדיוק בחיזוי יהיה גבוה יותר (בזמן מלחמה, המדינות המעורבות לעיתים לא מדווחות מהו מזג האוויר שלהן כדי לא לתת יתרון לאויב), את האיסוף הזה עושים באמצעות תצפיות קרקע ותצפיות רום.
תצפית קרקע, מכילה נתונים מטאורולוגיים (כגון טמפרטורה, לחות, לחץ אוויר, ראות, עננות) על הקרקע ובסמוך לה. כיום במרבית השירותים המטאורולוגיים בעולם קיימות תחנות אוטומטיות המשדרות באופן רצוף נתונים מטאורולוגיים אלה אל מחשב המטאורולוג בתחנה. המטאורולוג מדווח נתונים אלה למרכז החיזוי הארצי, והמרכז הארצי מדווח למרכז האזורי ומשם הם מועברים למודלים לחיזוי.
תצפית רום, נערכת בדרך כלל פעמיים ביממה, באמצעות הפרחת בלון מטאורולוגי אליו מחוברת רדיוסונדה. הרדיוסונדה היא  משדר שעולה למרומי האטמוספירה ומשדר נתונים על מצב האטמוספירה ברום (כמו טמפרטורה, לחות ולחץ אוויר). נתונים אלו מעובדים באמצעות מחשבי על ומהם משרטטים בצורה גרפית את הנתונים. מאיסוף של נתוני רום במקומות שונים ניתן לשרטט את המפה סינופטית המציגה את המצב העכשווי של האטמוספירה ולהריץ על בסיס נתונים אלו ועל בסיס נתונים קודמים מודלים של חיזוי, כדי ליצור מפות סינופטיות חזויות.
יחידה מקובלת למדידת לחץ אוויר נקראת מיליבר, או בקיצור מ"ב. לחץ האוויר הממוצע בגובה פני הים הוא כ-1013 מ"ב. ככל שעולים בגובה המדידה לחץ האוויר יורד, ובגובה של כ-5.5 ק"מ מעל פני הים (לשם המחשה, פי 2.5 מגובה פסגת החרמון) הלחץ יהיה 500 מ"ב. שני הפרמטרים המרכזיים לחיזוי מזג אוויר הם מצב האטמוספירה בגובה פני הים ובמפלס הלחץ 500 מ"ב.
"מערך הכוחות" האטמוספירי מורכב מארבע מערכות לחץ:
שקע ברומטרי- אזור שבו לחץ האוויר יהיה נמוך מסביבתו. זוהי מערכת שגורמת להתכנסות אוויר למרכזו ועקב כך לעלייתו ולכן מעודדת היווצרות עננים ומשקעים.
אפיק ברומטרי- שלוחה של שקע
רמה ברומטרית- אזור בו לחץ האוויר יהיה גבוה מסביבתו. זוהי מערכת שגורמת להתבדרות (התפזרות) אוויר תוך כדי שקיעתו ולכן מעודדת היווצרות מזג אוויר בהיר.
רכס ברומטרי- שלוחה של רמה
בחצי הכדור הצפוני, זרימת האוויר סביב רמה ורכס היא עם כיוון מחוגי השעון ואילו זרימת האוויר סביב שקע ואפיק היא נגד כיוון השעון. בחצי הכדור הדרומי הכיוונים הם הפוכים.
מערכות אלו מתבטאות גם במפות הקרקע (גובה פני הים) וגם במפות הרום (500 מ"ב).
התמונה המצורפת מתארת מפה סינופטית שהוגדלה על ידי תוכנת מחשב. מפה זו מציגה את המצב הסינופטי בגובה פני הים וברום:
קווי הגבול בין המדינות השונות מסומנים בשחור.
קווים לבנים מתארים איזוברים (קווים שווי לחץ) בגובה פני הים.
השטחים הצבעוניים תחומים על ידי קווים שווי גובה הנקראים איזוהיפסות. קווים אלו מחברים בין נקודות שבהן הלחץ (בסביבות 500 מ"ב, לפי מקרא הצבעים) מתקבל באותו גובה מעל פני הים. את ערכי הגבהים של אזורים במפה הסינופטית נהוג לפעמים לציין בדקה-מטרים (ד"מ), לכן צריך להכפיל ב-10 כדי לקבל את הגובה במטרים ("דקה" פירושו 10).
בתמונה ניתן לראות כי ישראל מושפעת משקע ברומטרי באזור קפריסין אשר מעודד היווצרות משקעים. האזורים הקעורים במפה נקראים אפיקי רום ואלה מעודדים היווצרות משקעים (ראו: אפיק רום).
המפה הסינופטית הפופולרית ביותר בתחום החיזוי, שאותה בודקים לפני מתן תחזית. מציגה את גובה מפלס הלחץ 500 מ"ב ואת הלחץ בפני הים
אפיק רום מעל איטליה
סן דייגו פאדרס

סן דייגו פאדרס (באנגלית: San Diego Padres) היא קבוצת בייסבול אמריקאית מליגת ה-MLB, שבסיסה בעיר סן דייגו, קליפורניה. הקבוצה משחקת בבית המערבי של הנשיונל ליג. החל משנת 2017, אז עברה קבוצת סן דייגו דודג'רס ללוס אנג'לס ושינתה את שמה בהתאם, זוהי הקבוצה היחידה בארבע הליגות המקצועניות בצפון אמריקה שמקום מושבה בעיר סן דייגו.